Հռոդոսի Պաշարում (1480)

Հռոդոսի երկրորդ պաշարումը — Հռոդոս կղզիի մէջ պաշարումը Օսմանեան կայսրութեան կողմէ, 1480-ին։

 Նախապատմութիւն 

Հռոդոս կղզին 1444-ին արդէն կրցած էր յաջողութեամբ դիմադրել թուրքերու գրոհին։ Թուրքերու գրոհներուն պատճառով, դրացի Թիլոս եւ Խալկի կղզիներու բնակիչները Հռոդոս տեղափոխուեցան 1470-1475 թթ.:

 Պաշարման սկիզբը եւ ընթացքը 
23 Մայիս 1480-ին, թրքական նաւատորմը Հռոդոսին մօտեցաւ։ Թուրքերու թուաքանակը կը հասնէր 15-25 մինչեւ 70 հազար մարդու եւ 16 նաւեր կը գործէին, երբ կղզին կը պաշտպանէր ընդամէնը 500 ասպետ եւ զինակիր, 2-3 հազար վարձկան եւ աշխարհազօրային։ Պաշտպաններու առաւելագոյն թուաքանակը կը հասնէր 7 հազար մարդուThe Papacy and the Levant, Kenneth M. Setton, page 351, 1984The later Crusades, 1274—1580: from Lyons to Alcazar, Norman Housley, page 228, 1992The Fortress of Rhodes 1309—1522, Konstantin Nossov,Brian Delf, page 46, 2010: Պաշտպանութիւնը կը ղեկավարէր Հիւանդախնամներու միաբանութեան առաջնորդ Պյեռ դ'Օբյուսսոնը։

Օսմանցիներու առաջին ռազմավարական նպատակն էր գրաւել Սուրբ Նիկողայոսի աշտարակը։ Ըստ տեղեկութիւններու, աշտարակը ամէն օր կ'ընդունէր 1000 հրետանային կրակոց, սակայն պաշարուածները կրնային դիմակայելhttps://front.by/statji/sdelaem/bezumstvo_hrabryh.html: Երկրորդ փորձը արեւելքէն կատարուեցաւ, Աքանդիայի ծոցէն։ Սակայն հիւանդախնամները յաջողեցան պաշտպանական ամրութիւններ փորել եւ մեծ զոհերու գնով պաշտպանել աշտարակը։

27 Յուլիսին հիմնական ճակատամարտը տեղի ունեցաւ։ Մօտ 2500 ենիչերիներ յաջողեցան իտալական աշտարակը գրաւել եւ հրէական թաղամաս ներխուժել։ Թուրքերը մտան քաղաք, բայց 4 հազար մարդ կոտորեցին եւ փախուստի մատնեցին։ Միաբանութեան առաջնորդը նիզակով վիրաւորուեցաւEric Morse. Crusader knights, Turks and Byzantines. — Toronto, 2003.: Ըստ աւանդութեան, թուրքերու փախուստի պատճառներէն մէկը հանդիսացաւ ամրոցներու պատերէն կախուած Յիսուսի պատկերով դրօշերը։ Իսլամը կ'արգիլէ պատկերել մարդուն եւ շատ թուրքեր վախցան։

 Արդիւնքներ
17 Օգոստոս 1480-ին թրքական նաւատորմը լքեց կղզին։ Մեհմետ II-ը կը պատրաստուէր գրաւել Հռոդոսը որոշ ժամանակ ետք, սակայն 1481-ին մահացաւ։ Հռոդոսը մնաց հիւանդախնամներու տիրապետութեան տակ տակաւին 42 տարի։

 Գրականութիւն 
 Elias Kollias, The knights of Rhodes - the palace and the city (Athens, 1994)
 Eric Morse, Crusader knights, Turks and Byzantines (Toronto, 2003)
 Erik Svane & Dan Greenberg, Croisade vers la Terre Sainte (Geneva, 2007)
 Smith, Robert Doulgas and DeVries, Kelly (2011), Rhodes Besieged. A new history, Stroud: The History Press, ISBN 978-0-7524-6178-6

 Ծանօթագրութիւններ 
Ստորոգութիւն:Եւրոպա 1480-ին
Ստորոգութիւն:Օսմանեան Կայսրութեան Ճակատամարտներ
Ստորոգութիւն:Հիւանդախնամներու Միաբանութեան Ճակատամարտներ
Ստորոգութիւն:Հռոդոսը Հիւանդախնամներու Միաբանութեան Կազմին Մէջ
Ստորոգութիւն:15-րդ դարը Օսմանեան կայսրութեան մէջ
Ստորոգութիւն:1480-ականները Օսմանեան կայսրութեան մէջ
Ստորոգութիւն:Իրադարձութիւններ Հռոդոսի մէջ